آلانين
آلانين يا لنډون: يا يو -امينو اسيد دی چې کيميايي فورمول يې دی. د - آيسومر، د ۲۰ پروټين-جوړونکو امينو اسيدونو څخه يو امينو اسيد دی، په ساده توگه دا د پروټينونو د بنسټي ډبره ده او د دې کوډونونه او دي. دا د يو غېر-قطبي امينو اسيدونو په ټولگي کې شامل دی. - آلانين د ليوسين نه وروسته په دوهمه کچه کې راځي، همدا ډول اسيد د پروټينو په نمونه کې د يا لومړنۍ بڼې . برخه جوړوي. -آلانين يواځې د باکټريا په سلولي دېوال کې او ځينو پېپټايډي انټيبيوټيکو کې موندل کېږي. جوړښت د آلانين -کاربون د ميتايل گروپ - سره تړلی دی، چې په همدې توگه آلانين د ماليکيولي جوړښت له مخې تر ټولو يو ساده الفا-امينو اسيد دی او په همدې پايله کې آلانين د آليفاټيک امينو اسيدونو په ټولگي پورې تړل کېږي. د آلانين ميتايل گروپ يو غېر-تعاملي گروپ گڼل کېږي او په مستقيم ډول ّهېڅکله د پروټين په کړنو کې ونډه نه لري. ژواکي-جوړښت آلانين په ټولگړي ډول د پيرووېټ اسيد د لږېدونکي امينېشن پروسې په مرسته لاس ته راځي. نو ددې پخاطر چې ټرانس-امينېشن تعاملونه بېرته په شاتلونکي تعاملونه دي او همدا شان پيرووېټ خپرېدونکي هم دي، نو په همدې ترڅ کې آلانين ډېر ژر مېنځ ته راځي او په همدې توگه د ميټابوليکو کړنو لکه گلايکوليسز، گلايکونيوجينېسز او د سټريک اسيد څرخ سره نژدې اړيکې هم لري. دا د لاکټېټ سره يوځای جوړېږي او د پروټين نه گلوکوزونه د آلانين څرخ په مرسته توليدوي. سرچينې هر پروټيني خواړه لکه غوښه، کب، هگۍ يا د شودو نه لاس ته راغلي خوړنتوکي، ټول د آلانين نه ډک دي. راسمي آلانين د سټرېکر تعامل په مرسته په آزمېنتون کې د جوړولو وړ دی او دا جوړښت د اسيت-الدهايډ سره د هايډروجن ساينايډ او آمونيا د يوځای کولو وروسته لاس ته راځي. فزيولوژيکي کړنه د آمونيا او د پيرووېټ د کاربون لرونکي په توگه د ووبونو انساج او ځيگر تر مېنځ د گلوکوز-آلانين په څرخ کې آلانين ډېر اهم رول لري. په عضلاتو او نورو ووبونو کې آلانين د امينو اسيدونو کچه د سونگ توکو لپاره راټيټوي، امينو گروپونه د گلوټامېټ په بڼه د ټرانس-امينېشن پروسې په مرسته راغونډېږي. گلوټامېټ بيا خپل امينو گروپ د آلانين امينوټرانسفېراز په کړنه کې پيرووېټ ته، چې د عضلاتو د گلايکوليسز يو جوړښت دی، ورلېږي، چې بيا وروسته آلانين او الفا-کيټوگلوټارېټ جوړوي. همدا جوړ شوی آلانين وينې ته لار پېدا کوي او په همدې توگه ځيگر ته ورځي. د آلانين امينوټرانسفېراز په شا تلونکی تعامل په ځيگر کې پېښېږي. پيرووېټ اسيد چې د گلوکوز نه د گلايکونيوجينېسز په ذريعه جوړېږي، بېرته عضلاتو ته د دوراني غونډال سره ورگرځي. په ځيگر کې گلوټامېټ مايټوکونډريا ته د ننوتنې وروسته د گلوټامېټ ډيهايډروجينېس په کړنه کې په آمونيم آيون بدلېږي، کوم چې بيا وروسته د يوريا څرخ کې د يوريا په جوړولو کې برخه اخلي. دا د گلوکوزآلانين څرخ دی چې پيرووېټ او گلوټامېټ د عضلاتو نه لرې کوي چې بيا وروسته ځيگر ته خپل لار مومي. گلوکوز دا توان لري چې بېرته د عضلاتو نه راستانه شوي پيرووېټ اسيدو نه جوړ شي. د گلوکونيوجينېسز چې د انرژي جوړولو يو ډول کړنه ده، د عضلاتو په پرتله په ځيگر کې بشپړېږي. په عضلاتو کې ټول شته د عضلاتو د غونجېدو لپاره ځانگړې شوي. سرچینې باندنۍ تړنې د ويکي کمپيوټري کيميا پروټوجينيک امينو اسيدونه گلوکوجينيک امينو اسيدونه